Document ID: /roh_data/filtered/fineweb-2-filterrobots_roh.jsonl.gz/31197

Sonda hai dà in mort al Piz Palü
- Glindesdi, 19.6.2017, 15:31
Tenor emprimas enconuschientschas è l'um crudà giu e sa blessà mortalmain la sonda. La dumengia han alpinists talians chattà l'um al pe dal Piz Palü sin il glatscher
Al pe dal Piz Palü è vegnì chattà la dumengia ina bara dad in alpinist. Il talian da 43 onns ch'era da viadi suelt sto tenor las econuschientschas da fin qua esser crudà giu e sa blessà mortalmain gia la sonda.
Sco quai che la polizia chantunala communitgescha saja l'alpinist vegnì transportà da la REGA en l'ospital a Samedan.
La polizia chantunala tschertga ussa persunas che pon far indicaziuns davart la crudada.
RR novitads 15:00